Aleksander Mette

Aleksander Mette (14. juuli 1913 Volossovo maakond, Peterburi kubermang – 2. juuni 1983 Tallinn) oli Eesti NSV partei- ja riigitegelane ning majandusjuht.

Aleksander Mette töötas jaoskonnaagronoomina ja hiljem, pärast Leningradi Põllumajanduse Instituudi lõpetamist 1937. aastast karantiiniinspektsiooni inspektorina ja Leningradi oblasti kartulikatsejaama sektori juhatajana. Ta lõpetas Leningradi Põllumajanduse Instituudi. Teise maailmasõja ajal ja aastatel 1942–1946 teenis Punaarmees. 1944. aastal astus NLKP ridadesse. 

Pärast Nõukogude armeest demobiliseerimist töötas A. Mette Eesti NSV-s Särevere loomakasvatuskooli direktorina ja oli aastatel 1945–1950 Sõmerpalu sovhoosi direktorALEKSANDER METTE, Valga Kommunist: EKP Valga Rajoonikomitee ja Valga Rajooni TSN häälekandja, nr. 17, 8 veebruar 1955. Aastatel 1950–1952 oli ta EKP Valga Rajoonikomitee II sekretär ja EKP Tõrva Rajoonikomitee I sekretär. 

Aastatel 1952–1953 ja 1953–1957 Eesti NSV sovhooside minister, 1953 (6. maist 31. oktoobrini) Eesti NSV põllumajanduse ja varumise minister. Aastatel 1961–1979 oli ta koondise Eesti Põllumajandustehnika esimees. Põllumajandusteaduste kandidaat.

Ta oli 1944. aastast NLKP liige ja EKP Keskkomitee liige (1954–1966)Olev Liivik, Eesti NSV Ministrite Nõukogu institutsionaalne areng ja kaadrid 1940-1953, Kirjastus: Tartu Ülikooli Kirjastus, Tartu, 2014, lk 299. Ta oli Eesti NSV Ülemnõukogu III, IV, V, VIII ja IX koosseisu saadik.Aleksander Augusti p. Mette, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 99 Tema hobi oli kalapüük.

Aleksander Mette suri 2. juunil 1983 Tallinnas ja maeti 6. juunil 1983 Metsakalmistule.Tallinna Metsakalmistu, V, 4P, 253, 4-kohaline kirstuplats

 Tunnustus 
 1974 – Eesti NSV teeneline põllumajandustöötaja
 Lenini orden
kaks Tööpunalipu ordenit, 
Punatähe orden
medal "Võidu eest Saksamaa üle Suures Isamaasõjas 1941–1945".

 Viited 

 Kirjandus 
 Eesti majanduse biograafiline leksikon 1951–2000. AS Kirjastus Ilo, 2003.
 Eesti põllumajanduse edendajad. Biograafiline leksikon, Tln. 2008.

Kategooria:Eesti NSV ministrid
Kategooria:Eesti NSV põllumajandusministrid
Kategooria:Eesti NSV III Ülemnõukogu liikmed
Kategooria:Eesti NSV IV Ülemnõukogu liikmed
Kategooria:Eesti NSV V Ülemnõukogu liikmed
Kategooria:Eesti NSV VIII Ülemnõukogu liikmed
Kategooria:Eesti NSV IX Ülemnõukogu liikmed
Kategooria:EKP Keskkomitee liikmed
Kategooria:Eesti NSV sovhoosidirektorid
Kategooria:Eesti NSV teenelised põllumajandustöötajad
Kategooria:Lenini ordeni kavalerid
Kategooria:Punatähe ordeni kavalerid
Kategooria:Tööpunalipu ordeni kavalerid
Kategooria:Metsakalmistule maetud
Kategooria:Sündinud 1913
Kategooria:Surnud 1983